სარანგანის ყურე
სარანგანის ყურე ― ყურე მინდანაოს სამხრეთ ბოლოში, ფილიპინებში. მიეკუთვნება წყნარი ოკეანის წყალსატევს, სულავესის ზღვას. ყურის თავში ფილიპინების ერთ-ერთი უმნიშვნელოვანესი ქალაქი და პორტი, გენერალ-სანტოსი, მდებარეობს. ყურე ერთ-ერთი ყველაზე დატვირთული წყალსატევია ფილიპინების მასშტაბით და ხშირად საზღვაო ინციდენტების ადგილს წარმოადგენს. 1992 წელს შექმნილ სარანგანის პროვინციას სახელი ყურის მიხედვით ეწოდა.